Koulu jo alkaa
Heippararalla,
 Pekka ja Malla,
 joukkomme kaikki jo tulkaa pois!
 Koulu jo alkaa,
 polkien jalkaa
 astumme, torvi kuin tahtia sois.

 Kello jo kilkkaa,
 kiirettä vilkkaa
 jalkamme joutusat joustelevat.
 Ahkerat lapset,
 vaaleahapset,
 ain’ ovat nopsat ja joutuisat

 Leikit ja veikat,
 kupperikeikat,
 sukset ja kelkat, ne jääkööt vaan!
 Kirjat ja taulut,
 työt sekä laulut
 vaativat voimia koittelemaan.

 Paljon on työtä
 pantuna myötä
 ennenkun voitosta virtemme soi.
 Vaan joka koittaa,
 kaikki hän voittaa,
 suureksi varttua vielä hän voi.

1898.